રાજકોટ મહાપાલિકામાં સામાન્ય સભા થાય ત્યારે કામગીરી નિહાળવા માટે શહેરની જનતાને લાભ મળે એ માટે પ્રેક્ષક ગેલેરી બનાવવામાં આવી છે પણ એ ગેલેરી દોઢેક વર્ષથી બંધ છે. આમ આદમી એમના નગરસેવકો સામાન્ય સભામાં શું કરે છે? પ્રજાના પ્રશ્ને કેટલા ગંભીર છે એ બધું જોઈ શકતો નથી કારણ કે પ્રેક્ષક ગેલેરી બંધ છે અને એ ખુલે એવી શક્યતા દેખાતી નથી. આ મુદે છુટક વિરોધ થાય છે, રાજકીય વિરોધ થાય છે પણ પ્રજાનો અવાજ જેમાં હોય એવો બોલકો વિરોધ થતો નથી એ કમનસીબી છે. કોઈ જાહેર સંસ્થાને આ પ્રશ્ન બહુ મહત્વનો લાગતો હોય એવું જણાતું નથી.